3.4.9-Mavzu: “Sanʼat” rivojlanish markazida bolalarni rasm, applikatsiya, plastilin va loy ishiga oʻrgatishni takomillashtirish
(amaliy mashg’ulot, 2 soat)

1. Bolalarni rasm chizishga o‘rgatish mazmuni
Rasm chizish — bu bolalarning badiiy-estetik tafakkurini rivojlantiruvchi, ularning ichki dunyosini, hissiyotlarini ifodalashga imkon beruvchi ijodiy faoliyat turidir. Rasm orqali bola atrof-muhitni o‘z idroki asosida aks ettiradi, ranglarni ajratishni, shakl va nisbatlarni anglashni, harakatni tasvirlashni o‘rganadi.
Rasm chizish bolalarni tasviriy faoliyatga orgatishda asosiy orin egallaydi va uchta turni oz ichiga oladi:
- Predmetli
- Mazmunli 
- Dekorativ
   Predmerli rasm chizish. Psixologlarning qilgan tadqiqotlariga ko’ra bitta predmetni boshqa predmetlar orasidan ajratib olish uchun bolaga Shu predmetni idrok qilishda predmetning shaklini bilishga yordam berar ekan. Formalarni tasviriy jarayonidagi xatoliklar faqatgina bolaning noto’g’ri tuShunchalari va ko’nikmalarning yetarli emasligi emas, balki predmetni to’g’ri idrok etishni bilmasligi bilan tuShuntiriladi. Bolaning tasvirlay olish qobiliyati hali yaxshi rivojlanmagani uchun uning oldida fikr yuritib tasviriy kabi qiyinchiliklari ham turadi. Rasmda shakl to’g’ri kontur bilan chegaralab chiqilgan, lekin Shu bilan birga ishning 1-bosqichlari chiziqlarni to’g’ri aniq chizish va konturlarni (aniqlash) tasviriy, rasmda ishlash jarayonining vazifasi bo’lib hisoblanmaydi. Agar umumiy shakl topilmagan bo’lsa, konturni to’g’ri chiziq bilan chizib bo’lmaydi, chunki u har doim o’zgaruvchan, Shunga qarab uni chizish ham o’zgaradi, ya’ni nitijasi, rasmning oxiri yo’nalishi ham o’zgaruvchandir.
Rassom predmetni tasvirlayotganda avval asosiy shaklning belgilarini qog’ozda belgilab oladi. Maktabgacha tarbiya yoshdagi bolaga, ayniqsa, 3-4 yoshli bolaga tasvirlashning bunday usuli juda qiyin, chunki u predmetni butunligicha tasavvur qila olmaydi. Unga predmetni asta sekinlik bilan bir tomonga chizish osonroq. Tasvirlashning bu usuli bolaning ishini osonlashtiradi. oldin bitta bo’lagini tanlab, naturadagi keyingi bo’lagini eslab yoki ko’rib Shu bo’lagini chiqiq bo’lakka bo’lib, rasm chizishni davom ettiradi. Asta-sekinlik bilan bolalarga rasmning umumiy belgilarini qog’ozga tuShurib chizishni o’rgatish zarur, chunki rasmni bo’laklarga ajratib chizishning o’ziga hos  qiyinchiligi bor. Bunda kerakli shaklning asosiy bo’laklari va ikkinchi darajali bo’laklarning o’zaro joylashishlari va fazodagi o’rinlarini aniq proportsional holatda chizish, aniqlash qiyin bo’ladi. Hamma yosh guruhlar uchin rasm chizish faoliyatiga o’rgatishning asosiy umumiy vazifalari quyidagilar: 
1. Predmetning shakli va tuzilishini tasvirlashga, ularning qismlarini o’zaro proportsiyalashni ko’rsatib berishga, harakat natijasida ularda o’zgatishlarda o’rgatish.
2. Tasviriyni obrazli yorqin qiladigan ba’zi bir harakterli detallarni tasvirlashga o’rgatish.
3. predmetning rangini, uning mazmuni va obraz harakterini o’zaro birlashtirib berishga o’rgatish.
4. Bo’yoq, rangli qalam va boshqa materiallar bilan chizishda texnik ko’nikmalarni rivojlantirish.
Mazmunli rasm chizishning asosiy maqsadi bolaning atrof-muhitdan olgan taassurotlarini ifodalashga o’rgatishdir. Syujetli rasm-bu bir necha mazmunning ma’lum rangda tasvirlanishini tuShuniladi. Bolalar qaysi mazmun  bo’yicha rasm chizadilar? Bolalar kichik hikoya, ertak asosida va bolalarni o’rab turgan tevarak-atrofni, tabiatni chizishga harakat qiladilar. Bolalar tomonidan chizilgan «Biz shanbalikda» va «Kech kuz» rasmlari bunga misol bo’la oladi. Bolalar bilan olib boriladigan bunday mashg’ulotlar ularning har tomonlama kamol topishiga yordam beradi. Bunda bolalarning aqliy qobiliyati rivojlanadi. 
 Bu bolada asta-sekinlik bilan rivojlanadi, Shuning uchun syujetli rasm chizish o’rta guruhdan boshlab kiritilgan. Bunda ham yonma-yon turgan 2-3 ta predmetni tasviriy o’rgatiladi. Syujetli tasviriyda predmetlarning bir-biridan ajratish uchun uning razmerini, fazodagi o’rinlariga qarab, predmetlarning katta yoki kichikligini o’rgatish kerak. Maktabgacha yoshdagi bola uchun predmetlar orasidagi fazoviy munosabatlarni farqlay olish juda qiyin. Syujetli rasm chizishni, bog’chada o’rgatishning umumiy vazifalari quyidagilar: 
· Mavzuning mazmunini ifodalashga uning asosini ajratishga o’rgatish.
· Ob’ektlar orasidagi o’zaro aloqani tasvirlashga o’rgatish.
· Ob’ektlar orasidagi proportsional joylaShuvni tasvirlashga va ularning fazodagi o’rinlarini ko’rsatishga o’rgatish.
Dekorativ rasm chizish. Dekorativ rasm chizish tasviriy faoliyatning boshqa turlari kabi bolada estetik tuyug’uni rivojlantiradi. Bolalarni xalq amaliy san’ati namunalari bilan tanishtirishda tarbiyachi ularda vatanparvarlik ruhini Shu san’at asarlarini yaratayotgan odamlarning mehnatiga hurmat kabi tuyg’ularni tarbiyalash kerak.
Dekorativ  rasm chizish quyidagi umumiy vazifalarni o’z ichiga oladi.
· Naqshning turlicha shakllarini bog’liq holda kompozitsion hisni bolalarda shakllantirish. 
· Rang qobiliyatlarini rivojlantirish.
· Xalq amaliy san’atining stillarining farqlashga va ularning alohida element-larini bolalarning o’z ijodida foydalanishga o’rgatish.
· Qalam va mo’yqalam bilan chizishning texnik ko’nikmalarini mustahkamlash.
     Bolalarni dekorativ rasm chizishga o’rgatishda tarbiyachi ularda naqsh komponentlarining o’zaro bog’liqligini, rangini, kompozitsiyasini forma elementini ko’rishga o’rgatadi. Dekorativ rasm chizishda  rang qobiliyatining rivojlanishi asosiy masala bo’lib hisoblanadi. 
Tasviriy faoliyatga orgatishning asosiy vazifasi  tevarak-atrofdagi borliqni tasavvur qilishda bolalarga yordam berish. Ularda kuzatuvchanlikni rivojlantirmoq, estetik gozallik hissini tarbiyalamoq, hamda tasvirlab berish usullarini orgatmoqdir. Bu bilan birga tasviriy faoliyatning eng asosiy vazifasi  malum bir yosh uchun mos tasviriy ashyolari bilan turli xil predmetlarning turli timsollarini yaratish kabi ijodkorlikni bolalarda shakllantirish amalga oshiriladi.
Rasm chizish jarayonida quyidagi ta’limiy va tarbiyaviy maqsadlar amalga oshiriladi:
Bolalarning kuzatuvchanligini, e’tiborini va tasavvurini rivojlantirish;
Ranglar uyg‘unligini his etish ko‘nikmasini shakllantirish;
Estetik didni tarbiyalash;
Qo‘l mayda motorikasini rivojlantirish;
Mehnatsevarlik, sabr-toqat, aniqlik va mustaqillikka o‘rgatish.
Rasm chizishga o‘rgatishda  tarbiyachi bolaning yosh xususiyatlarini, individual qobiliyatlarini va qiziqishlarini inobatga olishi muhimdir. Har bir bola o‘z tasavvuriga ko‘ra chizadi, shuning uchun bolalarni bir qolipda emas, balki erkin ijod qilishga yo‘naltirish kerak.
Kichik guruhda rasm chizishga o‘rgatish asosan umumiy tarbiyaviy ta’sir ko‘rsatishga qaratiladi. Ikki-uch yoshli bolalar qalam yoki moyqalamni to‘g‘ri ushlay olishlari mumkin bo‘lsa-da, ularning tajribasi kam, qo‘l harakatlari yetarlicha rivojlanmagan bo‘ladi. Shu sababli kichik guruhda rasm chizishga o‘rgatishning asosiy vazifalari rasm chizishga qiziqish uyg‘otish, rasm chizish materiallari bilan tanishtirish, katta yoshdagilar chizgan rasmni predmet tasviri sifatida tushunishga o‘rgatishdan iborat. Bu bosqichda to‘g‘ri va egri chiziqlarni chizish, oddiy berk shakllarni hosil qilish ko‘nikmalari shakllantiriladi.
O‘rta guruhda rasm chizishga o‘rgatish mazmuni murakkablashadi. Bu yoshda bolalar to‘g‘ri to‘rtburchak, aylana shaklidagi predmetlarni tasvirlashni, ularning asosiy qismi va detallarini ajratib ko‘rsatishni o‘rganadilar. Rangdan badiiy ifoda vositasi sifatida foydalanish, qog‘oz markazida predmetni joylashtirish orqali kompozitsion ko‘nikmalarni rivojlantirish muhim vazifalardan hisoblanadi. Shuningdek, rasmni qalam va bo‘yoq bilan bo‘yash texnikasi mustahkamlanadi. Bu bosqichda bolalar yuqori-past, o‘ng-chap tushunchalarini rasm orqali o‘zlashtiradilar va odam tasvirini chizishga tayyorgarlik ko‘radilar.
Katta guruhda bolalarni rasm chizishga o‘rgatish ularning tasvirlash imkoniyatlarini kengaytirishga qaratiladi. Bu yoshda bolalar bir xil predmetning o‘xshash va farqli tomonlarini tasvirlay olishni o‘rganadilar. Ranglarning turli tuslarini uyg‘unlashtirish, oddiy qalam yordamida predmetning umumiy belgilarini ifodalash ko‘nikmalari rivojlanadi. Bolalarda estetik did va obrazli tafakkur yanada shakllanadi.
Tayyorlov guruhida rasm chizishga o‘rgatish jarayoni yakuniy bosqichga yetadi. Bu bosqichda bolalar naturadan va tasavvurga asoslanib predmetlarning tuzilishi, hajmi va xarakterli belgilarini tasvirlay oladilar. Kompozitsion qobiliyatlar, ranglarni turli tuslarda berish, bo‘yoqlarni aralashtirish, shtrixlash kabi texnik ko‘nikmalar rivojlantiriladi. Olti yoshli bolalarda analitik fikrlash yaxshi rivojlangan bo‘lib, ular predmetlarning umumiy va individual xususiyatlarini farqlab tasvirlay olish imkoniyatiga ega bo‘ladilar.

2. Bolalarga an’anaviy va noan’anaviy usulda rasm chizishni o‘rgatishni takomillashtirish
An’anaviy usullar — bu bolalarga oddiy asbob-uskunalar yordamida (qalam, bo‘yoq, cho‘tka, flomaster, qog‘oz) rasm chizishni o‘rgatish shakllaridir. Bu usulda bolalar bosqichma-bosqich rasm chizish qoidalari bilan tanishadilar:
Chiziladigan predmet shaklini tahlil qilish;
Asosiy chiziqlarni aniqlash;
Rang va soyalarni tanlash;
Detallarni to‘ldirish;
Kompozitsiyani yakunlash.
Masalan: “Quyoshli kun”, “Mening oilam”, “Bog‘dagi gullar” kabi mavzularda rasm chizdirish orqali bolalarda kuzatuvchanlik, predmetlarni real tasvirlash ko‘nikmalari shakllanadi.
An’anaviy rasm chizish darslarida quyidagi tamoyillarni e’tiborga olish lozim:
Bola chizayotgan predmetni avvalo kuzatib, tahlil qilishi kerak;
O‘qituvchi namunaviy rasmni ko‘rsatadi, lekin boladan aynan nusxa ko‘chirishni talab qilmaydi;
Bolani ijodkorlikka rag‘batlantirish zarur;
To‘g‘ri o‘tirish, cho‘tka va qalamni to‘g‘ri ushlash odatlarini shakllantirish lozim.
Shuningdek, rasm chizish jarayoniga o‘yin elementlarini kiritish (masalan, “Bo‘yoqlar raqsi”, “Kim chiroyli bulut chizadi?” kabi) darsni qiziqarli qiladi.
Noan’anaviy usullar — bu bolalarning tasviriy ijodkorligini erkin va ijodiy rivojlantirishga qaratilgan zamonaviy usullardir. Ular bolalarda rasm chizishga bo‘lgan qiziqishni oshiradi, tasavvur doirasini kengaytiradi.
Quyidagi noan’anaviy usullar maktabgacha yoshdagi bolalar uchun ayniqsa samarali:
Barmoq bilan rasm chizish – bola bo‘yoqlarni bevosita barmoqlari yordamida qog‘ozga surtadi.
Shamcha yoki tish cho‘tkasi yordamida rasm chizish – cho‘tkani bo‘yoqqa botirib, purkash yoki surish yo‘li bilan tasvir yaratiladi.
Shtamp yordamida rasm chizish – sabzavot, kartoshka, gubka yoki rezinadan tayyorlangan shakllarni bo‘yoqqa botirib, qog‘ozga bosish orqali rasm hosil qilinadi.
Ip yoki shnur bilan rasm chizish – bo‘yoqqa botirilgan ipni qog‘oz orasiga joylashtirib, tortish orqali chiroyli shakllar olinadi.
Tuz, qum, un yoki kraxmal asosida rasm chizish – turli fakturalar yordamida rasm chizish sezgi idrokini rivojlantiradi.
Qog‘ozni buklab ochish usuli (simmetrik rasm) – qog‘ozning bir tomoniga bo‘yoq surtib, uni buklab ochganda o‘ziga xos tasvir hosil bo‘ladi.
Noan’anaviy rasm chizish usullari bolalarda erkin ijod qilish, tajriba o‘tkazish, ranglar bilan o‘ynash va fantaziyani rivojlantirish kabi ko‘nikmalarni shakllantiradi.
Bolalarni rasm chizishga o‘rgatish jarayoni – bu faqatgina tasviriy faoliyat emas, balki bolaning ruhiy, aqliy va jismoniy rivojlanishiga xizmat qiluvchi muhim tarbiyaviy vositadir. An’anaviy va noan’anaviy usullarni uyg‘unlashtirib qo‘llash natijasida bolalarda estetik did, ijodkorlik va mustaqil fikrlash qobiliyati shakllanadi.
Rasm chizish darslari bolalar uchun quvonch manbai, o‘z fikrini erkin ifodalash imkoniyatidir. Shu bois tarbiyachi har bir mashg‘ulotni qiziqarli, rang-barang va ijodiy ruhda tashkil etishi lozim
3. MTTning yosh guruhlarida applikatsiyaga o‘rgatishning vazifalari va metodlari.
1. Applikatsiya  – amaliy san’at turi sifatida.
Applikatsiya — bu maktabgacha yoshdagi bolalar ijodida keng qo‘llaniladigan amaliy san’at turi bo‘lib, u turli materiallarni kesib, qog‘oz, karton, mato yoki boshqa yuzalarga joylashtirish orqali obraz yaratishdan iborat. Applikatsiya bolalarda tasviriy va motorik ko‘nikmalar, ranglarni uyg‘unlashtirish qobiliyati, ijodiy fikrlash va estetik didni rivojlantirishga xizmat qiladi.
Applikatsiya maktabgacha ta’limda o‘qituvchi va tarbiyachilar tomonidan bolalarning fantaziyasi va ijodkorligini rivojlantirish vositasi sifatida keng qo‘llaniladi. Bu jarayonda bolalar turli shakllar, ranglar va fakturalarni uyg‘unlashtirish orqali o‘z tasavvurlarini ifodalaydilar. Shu bilan birga, qo‘lning mayda motorikasi rivojlantiriladi, sabr-toqat va diqqatni jamlash qobiliyati shakllanadi.
Applikatsiya — bu maktabgacha yoshdagi bolalar ijodida keng qo‘llaniladigan amaliy san’at turi bo‘lib, u turli materiallarni kesib, qog‘oz, karton, mato yoki boshqa yuzalarga joylashtirish orqali obraz yaratishdan iborat. Applikatsiya bolalarda tasviriy va motorik ko‘nikmalar, ranglarni uyg‘unlashtirish qobiliyati, ijodiy fikrlash va estetik didni rivojlantirishga xizmat qiladi.
Applikatsiya maktabgacha ta’limda o‘qituvchi va tarbiyachilar tomonidan bolalarning fantaziyasi va ijodkorligini rivojlantirish vositasi sifatida keng qo‘llaniladi. Bu jarayonda bolalar turli shakllar, ranglar va fakturalarni uyg‘unlashtirish orqali o‘z tasavvurlarini ifodalaydilar. Shu bilan birga, qo‘lning mayda motorikasi rivojlantiriladi, sabr-toqat va diqqatni jamlash qobiliyati shakllanadi.
Maktabgacha ta’lim yoshidagi bolalarning applikatsiya qilish  malakalarini shakllantirish va rivojlantirishdan iborat. 

2. MTTda applikatsiya turlari
MTTda applikatsiya 3 turga bo’linadi;
· Predmetli
· Mazmunli
· Dekorativ 
Predmetli applikatsiya  - bolalar qog‘ozdan qirqish va fonga alohida predmet tasvirlarini yopishtirish mahoratini o‘zlashtiradilar. Faoliyat xususiyatiga ko‘ra atrofdagi predmetlarni ancha umumlashgan shartli tasviriy o‘yinchoqlar, xalq amaliy san’ati namunalarida ifodalash mumkin bo‘ladi.
Boshlang‘ich bosqichda tarbiyachi-pedagog tayyorlagan qismlardan predmetni  yelimlaydi: - turli rangdagi ikkita koptok, yarimta bo‘laklar, qo‘ziqorin-qalpoqcha va oyoqcha; aravacha - to‘rtburchak asos va dumaloq g‘ildiraklar. Bolalar shakli, tuzilishi, ranglar birikmalari, hajmi, farqlangan predmetlarni tasvirlashlari mumkin.
Predmetli applikatsiya uchun katta hajmdagi materiallarni tanlash kerak bo‘ladi. Masalan, uzumning katta barglari, eman, zarang, tog‘ terak, kashtanning katta barglari yoki tut barglari bo‘lishi ham mumkin.
Mazmunli applikatsiya - o‘z oldiga qiyin masalalarni qo‘yadi va ba’zi bir qoidalarni bajarilishini talab qiladi: rang, shakl bo‘yicha bir-birlariga to‘g‘ri keladigan tabiiy materiallarni yig‘ish kerak. Masalan, barglar va chig‘anoklar va mayda toshlar, somon, taxta qipiqlari, qurigan shoxchalar, danaklar va hokazolar. Asosiy e’tiborni fon va materiallar rangi mosligiga qaratish lozim. 

Kichik guruhlarda applikatsiya qilishga o‘rgatish. Applikatsiya so‘zi lotincha so‘zdan olingan bo‘lib, «joylashtirish» degan ma’noni anglatadi. Applikatsiya tasviriy faoliyatning bir turidir. Applikatsiyada ishlatiladigan ashyo o‘ziga xosligi bilan ajraladi. Qog‘oz, somon, quritilgan o‘simlik o‘ramga joylashtirilib, turli xil yelim bilan yelimlanadi. Mato, charm, jun, paxmoq – ularga esa tikiladi. Applikatsiya bir xil rangli yoki rangli bo‘ladi. Bir xil applikatsiya grafik tus bersa, ko‘p ranglisi esa go‘zallik. Uni ham buni ham badiiylik bo‘ladi. Applikatsiyaing  chamalash asosiy belgisi bo‘lib hisoblanadi.
Applikatsiya o‘ziga xosligi katta doirachalardan iborat. Rang applikatsiyaning ifodalash darajasini oshiruvchi vositadir. Shuning uchun applikatsiya ishida ranglarning uyg‘unlashuviga mos tushishi xayoliy va dekorativ kompozisiyaning ifodaliligi garmoniyasini izlab topishdir. Applikatsiya   qog‘ozda kompozision uquvni bilishga sharoit yaratadi. Tarbiyalanuvchi tayyorlagan applikatsiya ishi estetik talabga javob berishi kerak. Applikatsiya predmetning umumiy, tipik va individualdan belgisini ko‘ra olishiga o‘rgatadi, ularni o‘zaro bog‘liqligi, butun, qismlar, simmetrik chamalash rivojlanadi, predmetning shaklini, rangini bosqichma–bosqich ko‘rsatish malakasini ko‘rsata oladi.
Maktabgacha ta’lim tashkilotida  applikatsiya mashg‘ulotlari birinchi kichik guruhdan boshlab olib boriladi. Bu guruhda barcha mashg‘ulotlarda bolalar kattalar tomonidan qilib berilgan tayyor shakllarni qog‘ozga to‘g‘ri, turli xil joylashishda terib chiqib va yopishtirshga qaratilgandir. Bu guruhda asosiy vazifa - bolalarga yelimlash usullarini o‘rgatishdir. 
Kattalar uchun oddiy hisoblangan, bu malaka qator harakatlarni ketma-ket bajarishdan iborat bo‘ladi, ya’ni mo‘yqalamni to‘g‘ri ushlab, unda ozgina yelim olish, shaklni teskarisi bilan qo‘yib, yelimni butun shaklga tekis qilib surib chiqish, surayotgan chap qo‘lining barmog‘i bilan shaklni tutib turish, so‘ng mo‘yqalamga ehtiyotkorlik bilan qo‘yib, shaklni sekin rang tomoni bilan o‘girib, qog‘oz varag‘ining kerak joyiga qo‘yish va salfetka yordamida sekin bosish, chetlaridan chiqib ketgan ortiqcha yelimni sekingina artib olish. Bu yoshdagi bolalarga ana shu harakatlarni egallab olish, albatta oson  emas. Eng sodda shakl - kvadrat va doira uning uchun shu shakllardan ishni boshlash lozim. Yil davomida bolalar shu shakllarni nomini to‘g‘ri aytishni egallab olishlari lozim. Lekin butun yil davomida o‘tkaziladigan applikatsiya mashg‘ulotlarida faqat shu shakllar bilan kifoyalanib qolish bo‘lmaydi. Bu guruhda bolalarda dastlab bir; keyin 2-3 qismdan tuzilgan predmetlarni (qo‘ziqorin, bayroqcha, qorbobo, uy) yopishtirishga o‘rganadilar. Shuningdek, yil oxiriga borib bolalar olti-yetti xil rangni qizil, ko‘k, sariq, yashil, jigarrangni to‘g‘ri aytib berishlari lozim. Bu guruh bolalariga qaychi berilmaydi, chunki bolalarning qo‘l harakati yetarli taraqqiy etmagan va hali qurish nazorati yetarli bo‘lmaganligi sababli bolalar qo‘lidagi qaychi xavf tug‘dirishi mumkin.
Kichik guruhda bolalarni applikatsiya qilishga o‘rgatishida ish uchun beriladigan materiallar va mashg‘ulotni tashkil etish ahamiyatiga egadir. materialning rangi bolalarni dikkatini tortib ularni chalg‘itadi. Shuning uchun dastlabki mashg‘ulotlarda material alohida paketlarda, tushuntirilib bo‘lgandan so‘ng tarqatiladi. Tarbiyachi mavzuni tushuntirib bo‘lganidan so‘ng material tarqatilib, bolalar materialni topshiriqqa mos ravishda kesmaga terib chiqadilar. Tarbiyachi dastlab elementlarni qo‘yib chiqilganini tekshiradi, shundan keyingina bolalarga yelim ishlatish uchun beriladi. Bu guruhda tarbiyachi bolalar bilan naturani kuzatish namuna bilan birgalikda olib borish kerak. namunani ko‘rsatish jarayonida tarbiyachi shaklning rangini aniq atash va barmog‘i bilan uni ko‘rsatib, shu shaklning xususiyatlarini bolaga aniq ko‘rsatib beradi. Tarbiyachi tomonidan ishni bajarilishini ko‘rsatib berilishi, bolalarni turli malaka va o‘quvini vujudga kelishida muhimdir. shuningdek, tarbiyachi ish tartibini ham boshidan ko‘rsatib boradi. Qanday shaklni oldi, qanday ishlab qo‘yib yelim surtdi va boshqalar. Tarbiyachi o‘zining har bir harakatini so‘z bilan birgalikda olib boradi.
Kichik maktabgacha tarbiya yoshdagi bolalar esa tayyor shakllarni va ularning rangini bir-biriga moslab, tanlab yopishtiradilar. Juda yaxshi estetik effekt bilan qilingan ishlar, ayniqsa dekorativ bezaklar guruh xonasini bezatish mumkin. Shunday qilib, olib borilgan tekshirish ishlari shuni ko‘rsatadiki, yaxshi uyushtirilgan appilikatsiya mashg‘ulotlari, bolalarni boshqa mashg‘ulotlarga, dekorativ, predmetli va syujetli mashg‘ulotlariga ijobiy ta’sir etadi. Bolalarda sensor madaniyat oshadi, qo‘l bilan tahlil qobiliyati o‘sadi va badiiy didlari shakllanadi.
O‘rta guruhda applikatsiyaga o‘rgatish. Bola hayotining 5yoshida ham psixologik, ham jismoniy tomondan o‘sadi. Bu esa bolaning applikatsiya bo‘yicha bajaradigan ishning sifat jihatidan o‘zgarishiga olib keladi. Bolalar tuzilish jihatdan ancha murakkab bo‘lgan predmetlarni tasvirlashga o‘rganadilar. 
O‘rta guruh bolalari kichik guruhga nisbatan malaka va ko‘nikmalarini ancha egallagan bo‘ladilar. Bu guruh bolalari 2-3 qismli emas, balki 
4-5 qismdan iborat predmetlarni tuzishga o‘rganadilar. Dastlab, bu guruhga qaychi bilan ishlash kiritiladi. Bolalar qaychini to‘g‘ri ushlashga, uni richagini yopishga va ochish to‘g‘ri qirqim olishga o‘rganadilar. Buning uchun oldin eskiz, keyin esa enli yoki keng qog‘oz lentalar qirqishga o‘rganadilar. Bu guruhda bolalar yelimlash malakasini egallashi davom ettiradilar. Bola hayotining 5 yilida doira, kvadratdan tashqari uchburchak, oval, o‘zun to‘g‘ri to‘rtburchakni biladilar. Trapesiya shaklini esa kichik guruhda bo‘lgani kabi obrazli tasvirida davom etadi. Masalan: tom, qayiqcha, kichik guruhga yana qo‘shimcha havo rang, pushti, kulrangni sezishga va to‘g‘ri aytishga o‘rganadilar. Ular qog‘oz varog‘ida tez va osonlik bilan mo‘ljal olishga o‘rganadilar. Ular orqada, ketma-ket, teng masofada va boshqa fazoviy tushunchalarni egallaydilar. Bolalar to‘g‘ri kesmalar qirqishdan tashqari aylanaviy shakllar qirqishga o‘rganadilar. Ular kvadrat va to‘g‘ri to‘rtburchakning burchaklarini dumaloqlashga o‘rganadilar. Ana shu qirqib olingan aylanaviy shakllardan qo‘ziqorin, minorcha, qorbobo kabi predmetlarni hosil qilishga o‘rganadilar.
Yopishtiriladigan qismlar soni ham ko‘payadi, masalan: uychani tasvirida faqat devori emas, balki eshik va derazalarni ham tasvirlaydilar. Shakl va rang bilan ishlash ham rivojlanadi: to‘rtburcha, kvadrat, doira, uchburchak, pushti rang, kulrang, havo rang va boshqalar. Bu guruhda qog‘oz varag‘ida to‘g‘ri mo‘ljallashga o‘rganadilar va quyidagi tushunchalar bilan tanishib boradilar. Masalan, orasida, chekkada, bir xil masofada va boshqalar. O‘rta guruhda tarbiyachi o‘zining asosiy diqqatini bolalarni qaychi bilan ishlashga qaratiladi. Yil davomida tarbiyachi bolalarni qirqishning turli usullari bilan tanishtiradi. Tarbiyachi qaychini, qog‘ozni to‘g‘ri ushlashga o‘rgatib boradi. Yopishtirish malakasi esa mustahkamlanib boradi. Bu guruhda asosiy vazifa bolalarni qirqish texnikasini egallab olishga qaratilgandir. Bu guruhda tarbiyachi bolalarni predmetli dekorativ, mazmunli applikatsiyaga o‘rgatib boradilar. Sodda predmedlardan murakkab predmedlarni tasviriga o‘rgatiladi. Tarbiyachi bolalarni qaychi bilan ishlashga, uni to‘g‘ri ushlashga o‘rgatib boriladi. 
Bolalar qaychi bilan ishlashga darhol o‘zlashtira olmaydi. Shuning uchun tarbiyachi qaychi bilan ishlashga o‘rgatishda dastlab enli, ensiz kesmalar qirqishga o‘rgatib, mashqlantiradi, har bir applikatsiya mashg‘ulotlarining mavzu va mazmuni turlicha bo‘lishi lozim. Masalan: dastlabki mashg‘ulotlarda tarbiyachi bolalarga «do‘kon» uchun chipta, cheklar qirqishni taklif etadi. Qirqilgan kesmalardan uycha, daraxt, panjara, narvon kabi predmetlarning oddiy ko‘rinishi tasvir etishi mumkin. Bu esa, bolalarni mashg‘ulotga qiziqishini oshiradi va mashg‘ulotni bir xil tarzda bo‘lishini oldini oladi. Bir-ikkita mashg‘ulotni o‘tkazgach, keyingi mashg‘ulotlarni bolalarni ijodiy faolligini o‘stirish uchun tavsiya etish mumkin. Masalan, bolalarni o‘zlari qirqib olgan rangli kesmachalardan turli xil predmedlarning ko‘rinishini tasvir etadilar. Masalan: yulduzlar, bayroqchalar, gullar. Keyingi applikatsiya mashg‘ulotlarida bolalarni to‘rtburchak, kvadratni diagonali bo‘yicha, trapesiya va uchburchak hosil qilishga o‘rgatiladi. Sharf, sochiqni kvadrat va uchburchaklar bilan bezaydilar, shuningdek, kvadrat - gilamga, dastrumolcha, doira-taxsimchani ham bezaydilar. Tayyor siluetlar ham berish mumkin. Bolalar oval va doira shaklni hosil qilib qirqishga ancha qiynaladilar. Ular doiraviy shakldagi predmetlardan: tursa yiqilmas qo‘g‘irchoq, meva-sabzavotlar, piramida va boshqalarni qirqib yopishtiradilar. O‘quv yilining davomida bolalarga mazmunli applikatsiya ishlarini ham taklif etishi ham mumkin. Masalan: Bo‘g‘irsoq yo‘ldan dumalab ketayapti, o‘tloqdagi jo‘jalar, qo‘ziqorinlar va hokazo.
Bu guruhda bolalarni jamoa bo‘lib ishlashga o‘rgatamiz. Masalan: katta gilam yoki sabzavot mevalardan tashkil topgan vitrinani yoki havoda, osmonda samalyotlarni tasvir etishlari mumkin. Bundan tashqari bolalar o‘z xohishlari bo‘yicha xilma-xil applikatsiya ishlarini bajaradilar. Masalan: onam uchun sovga, tayyor siluetni naqshlar bilan bezatish mumkin. Masalan: fartuk, qo‘lqop, shapkani qirqib yopishtirish yoki bezatish mumkin.  
Tarbiyachi bu guruhda ham hilma-xil metod va usullardan foydalanadi. Muhim bo‘lgan metodlardan biri inshaklsion - retseptiv hisoblanadi. Bu metod tasviri lozim bo‘lgan predmetni har tomonlama ko‘rib chiqish va tahlilni o‘z ichiga oladi. Tarbiyachi bu guruhda ko‘proq bolalarning o‘zlariga tasvirlanayotgan predmeti haqida gapirib berishni, uning sifat, belgisini konkret aytib berishga, tasviriy yo‘llarini mustaqil bilishga o‘rgatib boradi. Bolalar predmetining tasvirini tuzish orqali, o‘sha predmet shaklini qirqishga, uning tuzilishini to‘g‘ri tasviriga, qismlarning kattaligini to‘g‘ri berishga o‘rganib boradilar. Bu guruhda qirqish birinchi marta kiritiladi. Shuning uchun eng muhim diqqat-e’tiborni qaychini ushlashga, qirqish usullarini ko‘rsatishga bog‘liq bo‘ladi. 
Dastlabki mashg‘ulotlarda tarbiyachi qaychi bilan qanday ishlash kerakligini ko‘rsatib beradi (richagini ochib, yopishni qanday, qaerdan ushlashni ko‘rsatib beradi). Qog‘oz qirqishni bolalarga namoyish qilish orqali qaychini oldingi qanday qilib harakat qilishni ko‘rsatadi. Bolalarni kvadratlardan doiraviy shakllar qirqishda ularning faqat burchaklarini qirqish kerakligini ko‘rsatish kerak va qog‘ozni qo‘lda biroz harakat qildirish kerakligini namoyish qilib beradi. Bu usulda bolalarga oq qog‘oz, so‘ng rangli qog‘oz berish tavsiya etiladi. Tarbiyachi tanish bo‘lgan qirqish usullarini birorta bolani chaqirib, bolalar uchun namoyish qilib berishni taklif etish mumkin. Har bir harakatni tarbiyachi so‘zi bilan tushuntirib borishi kerak. 
Agarda murakkab applikatsiyani tuzish kerak bo‘lsa, tarbiyachi flanigrafdan o‘sha narsani illyustrativ rasmlarni ko‘rib chiqishni taklif etish mumkin. Masalan: qo‘ziqorin, uning oyoqchasi va shapkachasi bor, oyoqchasi pastda, shapkasi yuqorida joylashgan. So‘ng tarbiyachi bolalarga savollar beradi, obrazli so‘zlardan foydalanadi, qo‘l bilan shakl ko‘rinishini tasvirlovchi harakatlarni bajarishlari mumkin. Shuningdek, tarbiyachi namuna ko‘rsatishda foydalanadi. 
Mashg‘ulotda eng muhim metodlardan biri yopishtirishni ko‘rsatish va tushuntirish hisoblanadi. Yopishtirish jarayonini hamma bolalarga ko‘rinadigan qilib, namoyish qilish lozim. Buning uchun doska yoki molbertdan foydalanish mumkin. Shuningdek, yopishtirish jarayonida ketma-ketlikni bolalar yaxshlab o‘zlashtirib olishsa, uni bolalarning o‘zlariga taklif etish mumkin yoki ko‘rsatishni o‘rniga, faqatgina og‘zaki tushuntirish bilan kifoyalanib qolish mumkin. Bu yoshdagi bolalar bilan ishlashda o‘yin usuldan keng foydalanish mumkin va lozim. Chunki bu usul bolalarni mashg‘ulotga nisbatan qiziqishni uyg‘otib, ularni faollashtiradi. Bu yoshdagi bolalar bilan ishlashda indiviudal ishlash, muhim rol o‘ynaydi. 
Tarbiyachi bir bolaga yopishtirishni ko‘rsatsa, ikkinchisiga nimasini qilish kerakligini tushuntirib beradi. Bolalar ishini ko‘rib chiqish ham muhim metod va usullardan biri bo‘lib hisoblanadi. Tarbiyachi bolalar ishini ko‘rib chiqish va tahlil qilish faqatgina barcha bolalarni ishini maqtash lozim. Keyingi mashg‘ulotlarda tarbiyachi bolalar ishini tahlil qilishda ishning ozoda bajarilganligi, rangning to‘g‘ri tanlanganligi va qog‘ozda to‘g‘ri joylashtirilganligini hisobga olib, tahlil qiladi va bolalarni ham shunga o‘rgatib boradi. Masalan: bolalar tursa yiqilmas qo‘g‘irchog‘ini ichida chiroyli, singillari ham borligini aytishga o‘rganadilar. Bunga tarbiyachi bolalarni yilning II yarimidan boshlab o‘rgatib boradi.
O‘rta guruhda bolalar tayyor shakllardan applikatsiya tuzish bilan birga o‘zlari ham mustaqil qirqib yopishtiradilar. Naturani tahlil qilishda bolalarni diqqati faqatgina rang va shaklga tortilmay, balki qismlarning o‘lchami va soniga ham tortiladi. Masalan: tursa yig‘ilmas qo‘g‘irchoq u sharchalardan katta, o‘rtacha va ikki shardan iboratligini aniqlaydilar. Murakkab topshiriqlarni bajarish jarayonida ularga material alohida beriladi. 	Masalan, uyni yopishtirish. Uning devor, tom va oynaga mos bo‘lgan o‘lchamdagi rangli qog‘ozlar beriladi. Bu guruhda naturani ko‘rib chiqish namunasi bilan birga olib borilishi shart emas. Namunani tahlilini o‘zi yetarli bo‘ladi. Namunani qurib chiqishda tarbiyachi bolalarining diqqatini uni yaxshlab qurib chiqishga tortib, quyidagi savollarni beradi: Predmet qanday shakllardan tuzilgan? Bu qanday shakl? Rangi qanday? va boshqalar. 
Tarbiyachi predmetning qismlarini yoki naqsh elementlarini yopishtirish tartibini ko‘rsatib beradi. Bu guruhda tarbiyachi faqatgina qismini ko‘rsatib berishdan ham foydalanadi. Masalan: uyni yopishtirishda uni tomini qirqishi ko‘rsatib beradi, xolos qolganini bolalarning o‘zlari bajaradilar. Bu guruhda alohida ahamiyat qaychi bilan ishlashga beriladi. Tarbiyachi bolalarga qaychi bilan ishlash texnikasini ko‘rsatib tushuntiradi. Qo‘lni qaychining richagini qanday harakatlantirishini o‘rgatadi. Qaychi bilan dastlabki mashqlarni yaxshisi 8-10 bola bilan o‘tkazgan ma’qul, chunki ularni kuzatish va o‘z vaqtida yordam ko‘rsatish mumkin bo‘ladi.
Mashg‘ulotning oxirida tarbiyachi bolalar bilan birgalikda bajarilgan applikatsiyani ko‘rib chiqadi: predmetga o‘xshaydimi, shakllar toza yopishtirilganmi? Tarbiyachi bolalarning tahliliga yakun yasab, bolalar diqqatini yaxshi ishlarga jalb etadi.
Katta guruhda applikatsiya qilishga o‘rgatish. Katta guruhlarda ko‘pincha mashg‘ulotining ma’lum bir qismi ikki va undan ortiq bolalar bilan birga ishlaydigan jamoa ish sifatida tashkil etish lozim. Bolalar birgalikda oldida turgan vazifani muhokama qiladilar, ish tartibini rejalashtirishadi, bir-birlariga yordam ko‘rsatadilar. Applikatsiya mashg‘uloti shartsiz ravishda bolalarda ijodiy qobiliyatlarining o‘sishga ta’sir ko‘rsatadi.
Bola hayotining 6-yilida kuzatishlar, o‘yin sensor tarbiyaning ta’siri ostida bolalarda predmetning rangi, shakli, kattaligi va boshqa sifatlari to‘g‘risida bilim va tasavvurlari shakllana boradi. Bu yoshga kelib bolalarda tasviriy o‘kuvi va texnik usullari mavjud bo‘ladi, qo‘l muskullari rivojlangan bo‘lib, qaychi bilan qiladigan harakatlari ancha aniq va ishonchli bo‘ladi, bu esa o‘z-o‘zidan applikatsiyaga o‘rgatishning ancha murakkab vazifalarini hal etishni taqozo etadi. Applikatsiya mashg‘ulotlari jarayonida predmet to‘g‘risida xilma-xil ma’lumotlar berib boriladi. Bolalar xilma-xil shakllarni atashga, kvadrat, to‘rtburchakni bir-biridan farq qilishga, ularning asosiy belgilarini to‘g‘ri atashga o‘rgatib boriladi. Shuningdek, bolalarni oval, doira, uchburchakni to‘g‘ri ajratishga farq qilishni o‘rgatadi. Shunday qilib, bolalar faqat shakllar bilan emas, balki ranglar bilan tanishib boradilar. Masalan: och, to‘q, yorqin ranglar va boshqalar. Bular orqali bolalar rangni sezishga, uni tanlay bilishga o‘rganib boradilar. Applikatsiya jarayonida figuralarni bir-biri bilan taqqoslashga o‘rganadilar, baland-past, keng-tor ya’ni qalin-ingichka kabi tushunchalarni egallab, tushunib boradilar. Shuningdek, qog‘oz varag‘ini mo‘ljallay bilish bilan bog‘liq bo‘lgan tushunchalar, tepada, pastda, o‘rtasida, ketma-ket tushunchalarni egallashga harakat qiladilar. Bu ishda bolalarni qaychi bilan qirqish usullariga o‘rgatib borish davom ettiriladi. Bu bilan o‘rgatib borish davom ettiriladi, bu bilan bolalar o‘rta guruhda egallagan qirqish usullarini takrorlab, mustahkamlaydilar va yangi kirqish usullarini egallaydilar. Bular quyidagilar: qog‘ozni 2 buklab bir xil shakllar qirqish usuli, simmetrik shakllarini ham bir necha marta buklab (garmoshka qilib taxlab) qirqishga o‘rganadilar. Masalan: gullar, barglar va hokazo.
Bu guruhda tarbiyachi bolalarning diqqatini doimo ishning sifatiga qaratib boradi. Chunki qirqish va yopishtirishning sifati butun bir ishning, applikatsiyaning sifatiga ta’sir etadi. O‘quv yilining boshida bolalar bilan doiraviy shakllarni qirqish ustida ishlanadi, chunki bolalar bu usulni o‘rta guruhda yetarli darajada egallamagan bo‘ladilar. Bolalar predmetlarni qismlarga bo‘lib, qirqib yopishtirishni o‘rgangach, ularning qirqishning ratsional usuli, ya’ni garmoshka usulida qog‘ozni buklab qirqishga o‘rganadilar. Ammo yilning boshida dumaloq shaklidagi predmetlarni qirqishni mustahkamlashga tarbiyachi quyidagi mavzularda ishlar berishi mumkin. Masalan: kuzgi barglar, sabzavot, mevalar, qo‘ziqorinlar va hokazo. O‘quv yili davomida bolalar predmetli applikatsiya ishlarini bajaradilar. Masalan: samolyot, raketa, mashinava hokazo. Qog‘ozni garmoshka usulida buklab qirqishga turli hil predmetlarni taklif qilish mumkin. Masalan: bargli shoxcha, gullar, archa o‘yinchoqlari. Shuningdek, dekorativ applikatsiya bo‘yicha ham shar, sochiq, kvadrat, gilam, doira, tarelka va shuningdek tayyor siluetlarni zontik, choynak, fartuk kabilarni bezatishni taklif etish mumkin. Bolalarni simmetrik figuralarni qirqishga o‘rgatishda tarbiyachi simmetrik tuzilishga ega bo‘lgan predmetlarni taklif etadi. Masalan: guldon, nok, kapalak, masxaraboz va hokazo.
Bolalar predmetli, dekorativ applikatsiyadan tashqari mazmunli applikatsiya ham bajaradilar. Masalan: quyonning bo‘g‘irsoq bilan uchrashuvi, qor bosgan uycha, qiz bayroq ushlab turibdi va hokazo. Katta guruhda bolalar o‘z ixtiyorlari bilan ham applikatsiya ishlarini bajaradilar. Bolalar olgan bilim, malakalar asosida o‘zlari mustaqil applikatsiya ishlarini bajaradilar. Applikatsiya mashg‘ulotlarida bolalar jamoa ishlar bajaradilar. Gullar va afsonaviy qushlar tasvirlangan gilam, sevimli o‘yinchoqlari va boshqalar.
Katta guruhda ham applikatsiya  mashg‘ulotida tasvirlash kerak bo‘lgan predmetlarni tahlil qilishga katta o‘rin ajratiladi va unda bolalarni savollar bilan faollashtirilsa, katta guruhlarda esa bolalarni mustaqilligini qo‘proq ta’minlaydi. Tahlil jarayonida bolalar predmetning shakliga, rangiga, turli xil xususiyatlariga e’tibor berishi lozim. Xalq amaliy san’ati asarlarini ko‘rib tahlil qilishga, bolalarga ranglar garmoniyasining go‘zalligini sezishga, ko‘pincha kompozisiyaning mazmundorligini ochishga o‘rgatiladi. Bu guruhdan namunadan ayrim hollarda, ya’ni ishning yakunini namoyish qilishda foydalanish mumkin. Har bir qirqish usullarini ko‘rsatib berishga maqsadga muvofiq bo‘lmadi. Tarbiyachi ko‘proq bolalarning o‘zlarini faollashtirib, bolalarning o‘zlariga mustaqil ravishda qirqish yo‘llarini, yopishtirish tartibini qidirib topishga undaydi. Agarda yangi qirqish yo‘llari kiritiladigan bo‘lsa, tarbiyachining o‘zi qirqish yo‘llarini ko‘rsatib beradi. Masalan: qat-qat usulida qirqish, ayniqsa, simmetrik figuralarni qirqishda bolalar ancha qiynaladilar. Shuningdek, tarbiyachi ayrim predmetning qog‘ozdagi tasviridan foydalanish mumkin (qo‘l harakatlari bilan yurgizib chiqish). Dastlab tarbiyachi «predmetning yarmi» deb tushuntirish asosida bolalar usulni tushunib yetadilar. Bu guruhda bolalar qog‘ozni qo‘l bilan yirtib, mayda bo‘lakchalardan foydalanib tasvirini hosil qilishga o‘rganadilar. Tarbiyachi bolalarni mustaqil, ijodiy ishlashga o‘rgatib, mazmundor applikatsiya yaratishga, tayyorlov guruhga o‘tgach ularning applikatsiya bo‘limi ancha murakkablashadi. Ular qirqimning yangi usullarini egallay boshlaydilar. Bu usullari - bir necha marta buklangan qog‘ozdan qirqish va siluet qirqish hisoblanadi. 	Shu bilan bu guruh bolalarni turli xil shakllarda dekorativ naqsh tuzishga va bir necha qismdan tuzilgan predmetlarni tuzishga hamda mazmunli applikatsiya tuzishda predmetlarni joylashtirishga o‘rganadilar. Shu bilan birga rang spektrining barcha ranglaridan foydalanishga o‘rganadilar.
Siluet qirqish - eng murakkab usullardan biridir. Siluet kiritish jarayonida bola doimo predmetning obrazni xotirasida tutib turishga va uning konstruksiyasi va proporsiyasini kuzatib turishga, qo‘l harakatini hosil qilinayotgan shaklning yo‘nalishiga moslashishga to‘g‘ri keladi. shuning uchun bolalarni siluet kirishga o‘rgatishni sodda shakllaridan baliqlar, sabzavot, mevalardan boshlash lozim.
Katta guruhda bolalarni applikatsiya qilishga o‘rgatishda quyidagi vazifalar turadi: Bolalarni to‘g‘ri harakat bo‘ylab qirqish, dumaloq shakllarni va ikkiga buklangan qog‘ozni qirqishga o‘rgatiladi. Bir nechta qismdan tuzilgan predmetlarni hosil qilishga, geometrik shakllaridan chiroyli dekorativ naqsh tuzishga o‘rganadilar. Demak, bu guruhda asosiy vazifa qirqishning xilma-xil usullarini egallashdan iborat ekan. Oldin bu guruhda ham o‘rta guruhdagi kabi mavzularda, faqat qismlar soni ko‘paytirilib qorbobo, qalpog‘i boshida yoki qo‘lida xaltasi bilan, samolyot esa qanotlarida yulduzi bilan va qorboboning yuz qismidan mayda qismlarini: burun, ko‘z va boshqalar. Bu guruhda bolalar ba’zi shakllarni ikkiga buklangan qog‘ozdan, shoxchasi barglari bilan. Bu usullarni ishlatilishi vaqtni ancha tejaydi va chiroyli mazmun yoki kompozisiyani tayyorlash mumkin. Qog‘ozni ikkiga buklab qirqish, bir-biriga simmetrik shakllarni qirqishni osonlashtiradi. Bu usuldan foydalanib bolalar vaza, barglar, sabzavot va mevalarni shaklini qirqadilar. Katta guruhda bolalar shakllarni qog‘ozning uchini qo‘li bilan tekislab, barmoqlarda qirqishga o‘rganadilar. Katta guruh bolalarning ishlaydigan ish mazmuni shu bolalarda qirqishning ko‘nikma va malakasini rivojlantirishdir. Dekorativ applikatsiya ishlarida esa, bu guruhda faqatgina tayyor geometrik shakllar berilmay, balki xilma-xil o‘simlik shakllaridan barg gullar va boshqalarni elementlari kiritiladi.
Tayyorlov guruhga o‘tgach, ularning applikatsiya bo‘limi ancha murakkablashadi ular qirqishning yangi usullarini egallay boshlaydilar. Bu usullar-bir necha marta buklangan qog‘ozdan qirqish va siluet qirqish hisoblanadi. Shu bilan birga bu guruh bolalarini turli xil shakllarda dekorativ naqsh tuzishga va bir necha qismdan tuzilgan predmetlarni tuzishga hamda mazmunli Applikatsiya tuzishda predmetlarni joylashtirishga o‘rganadilar. Shu bilan birga spektrning barcha ranglaridan foydalanishga o‘rganadilar.
Siluet qirqish - eng murakkab usullaridan biridir. Siluet qirqish jarayonida bola doimo predmetining obrazini xotirasida tutib turishga va uning konstruksiyasi va proporsiyasini kuzatib turishga, qo‘l harakatini hosil qilishayotgan shaklining yo‘nalishiga moslashishga to‘g‘ri keladi. Shuning uchun bolalarni siluet qirqishga o‘rgatishni sodda shakllaridan (baliqlar, sabzavot va mevalar) dan boshlash lozim.
Tayyorlov guruhida applikatsiya qilishga o‘rgatish. Tayyorlov guruh bolalari bilan dasturda mazmunli applikatsiyalarni berish ko‘zda tutiladi. Ular ko‘cha, akvarium kabi mavzularda shuningdek, «Bo‘g‘irsoq» kabi ertaklarga illyustratsiyalar bajarishlari mumkin.
Tayyor shakllarni yopishtirish tayyorlov guruhida ham davom ettiriladi. Simmetrik shakllardan naqishlar tuzishda ularga turli razmer va rangdagi tayyor shakllar beriladi va bu guruhda ham katta guruhdagi kabi qog‘ozni qo‘l bilan yirtish usulidan foydalanish davom etadi.
Tayyorlov guruh bolalari bilan dasturda mazmunli applikatsiyalarni bajarish ko‘zda tutilgan. Ular «Ko‘cha», «Akvarium» kabi mavzularda, shuningdek, «Bo‘g‘irsoq» kabi ertaklarga illyustratsiyalar bajarishlari mumkin. 	Tayyor shakllarni yopishtirish tayyorlov guruhida ham davom ettiriladi. Simmetrik shakllardan naqshlar tuzishda turli o‘lcham va rangdagi tayyor shakllar beriladi. Bu guruhda ham katta guruhdagi kabi qog‘ozni qo‘l bilan yirtish usulidan foydalanishi davom etiladi. Ikkinchi kichik guruhda bolalarni appilikatsiya qilishga o‘rgatishga ish uchun beriladigan materiallar va mashg‘ulotni tashkil etish muhim ahamiyatga egadir. Materialning rangi bolalarni diqqatini o‘ziga tortib ularni chalg‘itadi. Shuning uchun dastlab mashg‘ulotlarda material alohida paketlarda tushuntirilib bo‘lgandan so‘ng tarqatiladi. Tarbiyachi mavzuni tushuntirib bo‘lgandan so‘ng material tarqatilib, bolalar materialni topshiriqqa mos ravishda qog‘oz varag‘ida terib chiqadilar. Tarbiyachi dastlab elementlarni qo‘yib yig‘ilganligini tekshiradi, shundan keyingina bolalarga yelim ishlatish uchun beriladi. Bu guruhda tarbiyachi bolalar bilan naturani kuzatishi namuna bilan birgalikda olib borishi kerak. Namunani ko‘rayotgan  jarayonidatarbiyachi shaklning rangini aniq atashi va barmog‘i bilan uni ko‘rsatib, shu shaklning xususiyatlarini bolaga aniq ko‘rsatib beradi. Tarbiyachi tomonidan ishni bajarilishini ko‘rsatib berilishi bolalarni turli malaka va o‘quvini vujudga kelishida muhimdir. Shuningdek, tarbiyachi ish tartibini ham boshidan ko‘rsatib beradi. Qanday shaklni oldi, qanday qilib quyib yelim surtdi va boshqalar. Tarbiyachi o‘zining har bir harakatini so‘z bilan birgalikda olib boradi.
Tayyorlov guruhda ishning dastur materialiga siluet qirqish usuli kiritiladi. Shuning uchun o‘rgatish usullarining xarakteri bir muncha o‘zgaradi. Naturani tahlil qilishda tarbiyachi ularning diqqatini predmetni konturiga tortadi, barmoq harakati orqali. Bunda harakatni qirqish qaysi qismdan boshlanadigan bo‘lsa o‘sha qismdan boshlash lozim. Bu guruhda bolalar endi predmet konturiga qandaydir qism qirqishga o‘rganadilar (tipratikan ignalari bilan). Albatta bolalarga bu qiyn. Shuning uchun bu ishda ikki etapdan foydalaniladi. Oldin tayyorlangan qog‘ozdan umumiy kontur qirqiladi. So‘ngra uning qismlari, masalan: oyog‘i yoki suzgichlari qirqiladi. Ba’zi vaqtlarda siluet qirqish oldindan chizilgan kontur asosida qirqiladi. Bu narsa ko‘proq murakkab o‘simlik elementlaridan dekorativ shakllar tuzishda qo‘llaniladi. Bu guruhda qog‘ozni ikkiga buklab qirqishning murakkabroq usuli bilan tanishtiriladi. Masalan: archa, odam, hayvon shakllari. Yana bu guruhda qirqishning murakkab usuli-qog‘ozni bir necha marta buklash orqali qirqishga o‘rgatish usuli o‘rgatiladi. Bu usul salfetka, qor parchalari hosil qilishda qo‘llaniladi.

5. Bolalarni loy va plastilin ishiga o’rgatishning mazmuni
Maktabgacha yoshdagi bolalar ijodiy faoliyati ularning shaxsiy rivojlanishida muhim rol o‘ynaydi. Bolalar o‘z fikrlarini, his-tuyg‘ularini va tasavvurini turli san’at shakllari orqali ifodalaydilar. Shu nuqtai nazardan, loy va plastilindan narsalar yasash – bu bolalarda ijodkorlik, fantaziya va badiiy tafakkurni rivojlantirishga xizmat qiluvchi samarali vositalardan biridir. Ushbu faoliyat bolalarning qo‘l motorikasini mustahkamlash, ranglar va shakllarni tushunish, tasviriy tasavvurlarni amalda qo‘llash imkonini beradi.
Plastilin va loy maktabgacha yoshdagi bolalar uchun eng mos materiallardan hisoblanadi. Bu materiallar yumshoq, elastik va xavfsiz bo‘lib, bolalar ulardan turli shakl va figuralar yasash orqali o‘z ijodiy g‘oyalarini amalga oshiradilar. Plastilin va loy bilan ishlash bolalarda quyidagi ko‘nikmalarni rivojlantiradi:
· Qo‘l-motorikani rivojlantirish – turli shakllar yasash jarayonida bolalar barmoqlarini va qo‘l mushaklarini harakatga keltiradilar, bu esa yozuv va boshqa tasviriy faoliyatga tayyorgarlikni ta’minlaydi.
· Ijodiy tafakkur va fantaziyani rivojlantirish – bolalar o‘z tasavvurlariga mos keladigan figuralar yaratadilar, ranglarni va shakllarni birlashtirish orqali ijodiy qarorlar qabul qilishni o‘rganadilar.
· Kuzatuvchanlik va diqqatni rivojlantirish – bolalar tabiatdagi, hayvonlardagi yoki atrof-muhitdagi obyektlarni kuzatib, ularning xususiyatlarini modelga tatbiq etadilar.
· Estetik did va go‘zallik hissini shakllantirish – turli ranglar va shakllarni uyg‘unlashtirish orqali bolalar estetik qarashlarni rivojlantiradilar.
Loy va plastilindan ishlash mashg‘ulotlarini tashkil etishda bolalarning yosh xususiyatlarini hisobga olish muhimdir. Kichik guruhdagi bolalar odatda oddiy shakllarni – dumaloq, kvadrat, uchburchak va boshqa geometrik figuralarni yasashni boshlaydilar. Bu yoshda asosiy maqsad – bolalarni material bilan tanishtirish, qog‘oz, plastilin yoki loy bilan ishlashni o‘rganish, qo‘l motorikasini rivojlantirish va ijodiy qiziqishni uyg‘otishdir.
O‘rta guruh bolalar esa murakkabroq figuralar yaratishni o‘rganadilar. Masalan, mevalar, o‘yinchoqlar, hayvonlar yoki oddiy odam figuralarini yasash orqali ular tasviriy tafakkurini kengaytiradilar. Bu yoshda mashg‘ulotlar bolalarni kuzatuvchanlikka, tasviriy tafakkur va muvofiqlikni anglashga o‘rgatadi.
Katta guruh bolalar esa tabiiy narsalarni, real voqealarni va hayvonlarni batafsil tasvirlashga o‘rgatiladi. Ular ranglar uyg‘unligini hisobga olgan holda, shakl va detallarni aniq aks ettirishni o‘rganadilar. Shu yoshda mashg‘ulotlar bolalarda murakkab ijodiy tafakkur, estetik qarash va mustaqil ishlash qobiliyatini rivojlantirishga qaratiladi.
Bolalarni plastilin va loy ishiga o‘rgatishda turli metod va yondashuvlar qo‘llaniladi. An’anaviy metodlar bolalarni shakllarni kesish, yoyish, bo‘lish va birlashtirish bilan tanishtiradi. Bu metodlar quyidagilarni o‘z ichiga oladi:
· Formalarni yaratish – bolalar oddiy geometrik figuralardan boshlab, murakkab shakllarga o‘tadilar.
· Detallarni qo‘shish – yuz ifodasi, qo‘l-oyoqlar, gullar yoki o‘simlik barglarini yaratish orqali figuralarni to‘liq tasvirlash.
· Rang va teksturalardan foydalanish – turli rangli plastilin yoki loyni birlashtirish orqali ijodiy qarorlar qabul qilishni o‘rganadilar.
Noan’anaviy metodlar esa bolalarda ijodiy tafakkur va tajriba qilishni rag‘batlantiradi. Masalan, bolalar loy yoki plastilinni qo‘lda yoyib, barmoqlar yordamida naqshlar yaratadilar, aralash materiallardan foydalanadilar yoki turli fakturalar qo‘shib yangi obrazlar hosil qiladilar. Shu yo‘l bilan bolalar tajriba o‘tkazishni, xatolardan o‘rganishni va erkin ijod qilishni o‘rganadilar.
Plastilin va loy bilan ishlash faqatgina qo‘l motorikasini rivojlantirish bilan cheklanmaydi. Bu jarayon bolalarda ijodiy fikrlash, tasavvur qobiliyati va estetik didni shakllantirishga xizmat qiladi. Bolalar o‘zlarining tasavvurlariga mos keladigan figuralarni yaratishda mustaqil qarorlar qabul qiladilar, rang va shakl uyg‘unligini hisobga oladilar va ish jarayonida sabr-toqatni rivojlantiradilar.
Shuningdek, bunday mashg‘ulotlar ijtimoiy rivojlanishga ham hissa qo‘shadi. Bolalar bir guruhda ishlaganda, ular bir-birining ishlarini kuzatadilar, fikr almashadilar, birgalikda ijodiy jarayonni amalga oshiradilar. Bu esa ularda hamkorlik ko‘nikmalari, muloqot va jamiyat bilan aloqalarni rivojlantiradi.
Maktabgacha ta’lim tashkilotlarida plastilin va loy mashg‘ulotlarini qiziqarli va interaktiv qilish uchun tarbiyachilar quyidagi tavsiyalarga amal qiladilar:
· Bolalarni turli shakllar va ranglar bilan tanishtirish.
· Mashg‘ulotlarni qisqa va qiziqarli qilish, o‘yin elementlarini kiritish.
· Bolalarni erkin ijod qilishga rag‘batlantirish, faqat nusxalashni talab qilmaslik.
· Har bir bolaning individual qobiliyatini inobatga olish va uning ijodiy ishini qadrlash.
Natijada, plastilin va loy ishlariga asoslangan mashg‘ulotlar maktabgacha yoshdagi bolalarning tasavvur, fantaziya, ijodiy tafakkur, motorika va estetik didini rivojlantiradigan samarali vosita sifatida xizmat qiladi. Ular bolalarning ijodkorligini oshiradi, mustaqil fikrlashni shakllantiradi va san’at orqali shaxsiy rivojlanishiga hissa qo‘shadi.

3. MTTning yosh guruhlarida bolalarni plastilin va  loy ishiga o‘rgatish 
Maktabgacha ta’lim tashkilotlarida loy ishlari kichik guruhdan boshlanadi. Bu guruxda bolalarning loy ishlari, boshqa guruhlardan ajralib, o‘ziga hos  xususiyatga ega bo‘ladi. Bolalar tasvirlovchi shakllar noaniq bo‘ladi, chunki bu yoshda bolalar qo‘l harakati rivojlanmagan, qo‘l muskullari hali o‘smagan, shuningdek, ishlarni ko‘zatib, nazorat qilib borish xususiyatlari hali rivojlanmagan bo‘ladi. Bu yoshdagi bolalar uchun loy bilan ishlashda eng muhimi loyning xususiyatlari bilan tanishishdir, ya’ni loy yumshoq, yopishqoq va hokazo. Shu sababli bolalar bu guruxda loyiing xususiyatlari bilan o‘yinlar o‘ynab talashib boradilar. Shuning uchun bu davr tasvirlashgacha bo‘lgan davr deb ataladi. Bu davr quyidagi harakatlar bilan harakterlanadi: bolalar loyni bir necha bo‘lakka bo‘ladilar, birini ikkinchisini ustiga joylashtiradilar, taxtacha ustida aylantirib, uni taxta ustida yapaloqlashadi, ammo bu harakatlarni o‘z oldiga hech qanday maqsadsiz bajaradilar. Bolalar asta-sekin tarbiyachining rahbarligi orqali loyni ikki kaft orasida doiraviy, o‘zunasiga harakatlantirib, sodda, yakka predmetlarni yasashga o‘rganib boradilar. Masalan: olma, tayoqchalar, halq achalar, qo‘ziqorinlar.
Kichik  guruhda bolalarni loy bilan ishlashda qator vazifalar turadi: bu guruxda bolalarda loy ishlariga nisbatan qiziqishni tarbiyalash, loyning xususiyatlari bilan tanshtirish, u bilan to‘g‘ri ishlashga va eng oddiy texnik usullarni o‘zlashtirishga o‘rgatish vazifalari kiradi. Bir kichik guruh loy dasturi. Yangi dasturda bu guruxda ko‘proq takroriy mashg‘ulotlar rejalashtirilib, asosiy maqsad bolalarni oddiy texnik usullarni yaxshilab egallashlariga qaratilgandir. Ammo tarbiyachi takroriy mashg‘ulotlar uyushtirganda, bitta dastur mazmuni asosida xilma-xil variantda mashg‘ulotlar uyushtirish lozim. Masalan: qalam yoki tayoqchalar, shu bilan birgalikda tarbiyachi qator tarbiyaviy xususiyatlarni ham bolalarda tarbiyalab boradi. Masalan: bolalarni birga jamoa bo‘lib ishlash, loy bilan toza ishlash, ishlayotganda yenglarini shimarib ishlash, ishlab bo‘lgach qo‘llarini yaxshilab yuvish va xokazo. Mashg‘ulotlarni muvaffaqiyatli o‘tishi mashg‘ulotda tarbiyachining foydalanadigan metod va usullariga bog‘liqdir. Bu guruxda tarbiyachi ko‘proq informatsion-retseptiv va reproduktiv metodlardan foydalanadi. Bolalar bilan birgalikda turli xil o‘zlariga tanish predmetlarni ko‘rib chiqadilar. Bolalar shu predmetlarni qo‘li bilan ushlab uning kattaligini va boshqalarni payqashi mumkin. Shuningdek, bolalar bilan bir nechta qismli predmetlarni ham ko‘rib chiqadilar. Tarbiyachi dastavval bolalarning diqqatini o‘sha predmetning yirik qismlaryaga, uning mayda qismlariga, shakliga, rangiga jalb etadi. Dastlabki mashg‘ulotlarda tarbiyachi tasvirlashning texnik usullarini ko‘rsatib tushuntirib beradi. Shuningdek, tarbiyachi bolalarni loydan narsalar yasashda ko‘proq o‘yin usullaradan foydalanadi. Bu guruxda loy mashg‘ulotlari predmetli harakterga ega bo‘ladi, ya’ni bolalar alohida, yakka predmetlarni yasaydilar, bu guruxda bolalar ishiga yoki faoliyatiga baho berish ham muhim usullardan hisoblanadi. Tarbiyachi albatta bolalarni, ular qanday ishlaganlarini va ishni qanday bajarganlarini aytib o‘tish lozim. Birinchi kichik guruxda loy mashg‘ulotlari haftada bir marta o‘tkaziladi. Masalan: pechene, non va barmoq bilan yoki alohida tayyorlangan tayoqchalar bilan ya’ni turli xil shakllarga ega bo‘lgan: kvadrat, doira chuqurcha hosil qilib uni bezatadilar.
Bolalar shar silindr, disk shaklini yasashni egallab olishgach, bolalar bir necha qismdan to‘zilgan predmetlarni yasashga o‘rganadilar. Masalan: samolyot, qorbobo, shar yoki disklardan minoracha, ayiq, qo‘g‘irchoq, quyoncha va hokazo. Bu predmet qismlari 2 yoki 3 tadan ortmaydigan bo‘ladi. Masalan: samolyot 3 qismdan qor odam katta va kichik shardan va boshqalar. Bu bolalar 3 ta kvartallarda olgan bilim va malakalarni kengaytiradi. Yoz davomida bolalar har xil mevalarni, sabzavotlarni yasab, zarur bo‘lgan malaka va ko‘nikmalarni egallaydilar. Bolalar bilan birgalikda sharlar, koptok, mevalar, qalamlar va boshqa predmetlarni yaxshilab ko‘rib chiqadilar. Eng muhimi bu predmetlarni qo‘l bilan ushlab ko‘rishlari zarur. Shu sababli tarbiyachi mashrg‘lotlardan oldin bolalarga o‘ynash uchun o‘yin taklif etadi. Xuddi shunday qilib 3-4 qismdan to‘zilgan predmetlarni ushlab, har tomonlama u bilan tanishib oladilar. Bu predmetlarni ko‘zatib chiqishda tarbiyachi oldin o‘sha predmetnish qismlarga va har bir qismning shakliga to‘zilishiga diqqatini tortadi. Shu bilan birga qismlarning katta-kichikligiga tortiladi. Dastlabki mashg‘ulotlarda tarbiyachi predmetni loydan  yasab berishni ko‘rsatib, tushuntirib beradn. Tarbiyachining ko‘rsatib tushuntirib berdi, bolalar bilan aniq va tushunarli bo‘lishi lozim yoki u predmetni yasashdan oldin, yasashning texnik usullarini havoda mashq qildirish mumkin. Ko‘rsatib, tushuntirib berish 3-4 min oshmasligi kerak. Agar yasashning texnik usuli bolalarga tanish bo‘lsa, ularning mustaqilligini o‘stirish maqsadida bolalarning o‘ziga taklif etilishi mumkin.
  Kichik  guruh bolalari hali qo‘l harakatlari, shuningdek, o‘ylagan fikrlarini ro‘yobga chiqarishda qat’iylik bo‘lmaydi. Loy bilan ishlashda malakaviy texnik ko‘nikmalar yetarli rivojlanmagan bo‘ladi. Shu sababli bu guruhda tarbiyachi bolalar egallagan tasvirlash uquvi va malakasini mustahkamlash ustida ishlashadi.   Bu vazifalarga qo‘yidagilarni kiritish mumkin: bolalardan loydan narsalar yasash xohishni uyg‘otishni, shu bilan bog‘liq ravishda estetik sezgilarini o‘stirish loy bilan ishlash vaqtida o‘z diqqatlarini predmetning shakliga va katta kichikligiga tortishga yoki karatishga o‘rgatish va shu kabilar bolalarni oddiy predmetlarni tayoqcha, qalamchalar yasashga o‘rgatiladi, bu predmetni yasash jarayonida bolalar ikkala kaft, qo‘l barmoqlari bilan ishlashga o‘rganadilar. So‘ng asta-sekin bolalar bilan keyingi etapga o‘tiladi bunda bolalar o‘zlariga tanish bo‘lgan predmetni o‘zgartirib boshqasini hosil qilishga o‘rganadilar. Masalan: tayoqchani buklab, halqacha hosil qilish yoki buklik hosil qilish tanish predmetlarni yasashda bolalar qo‘l kaftlari bilan ishlashdan, qo‘l barmoqlari bilan ishlashga o‘tadilar, shu bilan birgalikda loy bilan ishlash qoidalariga o‘rganib boradilar: stolni va o‘z kiyimini iflos qilmaslik, loy bilan ishlaganda yengini shimarib olish, doskacha ustida ishlash, ishdan so‘ng qo‘lni yuvish va hokazo.
Bolalar halqacha va tayoqchasimon predmetlarni yasashni o‘zlashtirib olishgach, dumaloq shakldagi predmetlarni yasashga o‘rgana boshlaydilar, ya’ni loy bo‘lagini qo‘l kaftlari orasida dumaloq yoki aylanaviy harakat qilishga o‘rgatiladi. Masalan: shar, olma, apelsin, olcha, koptok. Bolalar disksimon predmetlarni yasashga o‘rganadilar, ya’ni oldin loyni ikki kaft orasida sharsimon shaklga kiritib, so‘ng ikki kafti orasida yapaloqlash.
O‘rta guruhda loydan buyum yasashga o‘rgatish.     O‘rta guruhda bolalar rivojlanishi jihatdan quyi guruhdan farqlanadi. Bolalar hayotining 4-chi yilda ham fiziologik, ya’ni jismoniy jihatdan, ham psixologik jihatdan rivojlanadi. Ular predmetlar tuzilishidagi xususiyatlarni ajrata oladigan, tarbiyachining tushuntirib, ko‘rsatib berishini bilan tinglay oladigan bo‘lishadi, lekin yasagan ishlari quyi guruxdan katta farq qilmaydi. Bolalar hali o‘z ishlarida proporsiyaga rioya qilmaydi, qismlarini mahkam birlashtirmaydi, predmet shaklini aniq tasvirlaydilar, chunki bolalar hali tasvirining hamma usullarini egallamagan va predmet haqida aniq tasavvurga ega bo‘lmaydi.  Tarbiyachi bu guruhda ham bolalarda loy mashg‘ulotiga nisbatan qiziqish uyg‘otish, qo‘l harakatlarining koordinatsiyasini tarbiyalash, aktivligini o‘stirish bo‘yicha ish olib borishini davom ettiradi. Bolalarni predmet shakli to‘g‘risidagi tasavvurlarini yana ham chuqurlashtirish, uning detallarini to‘g‘ri tasviriy ustida ish olib boradi. Masalan: odamning boshi dumaloq, uniig yuzida ko‘zi, burni, og‘zi bor va boshqalar. Bu guruhda qo‘yi guruxga nisbatan predmetni, uning to‘zilishini aniqroq tasavvur yoki idrok etishga, simmetriyaga rioya qilish proporsiyani to‘g‘ri tasviriy kabi sifatlarni o‘stirishga kattaroq va ko‘proq ahamiyat beriladi. Shu bilan birgalikda bu guruhda tarbiyachi loy bilan ishlash usullari va xillarini o‘zlari mustaqil ravishda qo‘llashi ustida ko‘proq ish olib boradi. Loy bilan ishlashning texnik usullaridan foydalanishga nisbatan ham talab ortadi: bolalar barmoq bilan, uning uchlarn bilan ilashga qismlarni mustahkam yopishtirishga, yopishtirgan qismlarini, mayda qismlarini chimdib chiqarishga za hokazo. Bolalar loy bo‘lagini aylanaviy va uzunasiga harakat qildirishra, barmoq uchi bilan chimdib chiqazadilar, ya’ni 1-yarim yillikda bolalar asosan takror ishlaydilar. II-yarim yillikda   bolalar butun loy bo‘lagidan sabzavot-mevalar, shuningdek bir necha qismdan to‘zilgan figuralar yasashga o‘rganadilar. Ular qo‘g‘irchok, mushuk, quyon, o‘yinchoq ayiq, qorboboni yasaydilar.   Kichik  guruxda ikkita shardan yasagan bo‘lishsa, o‘rta guruxda esa katta-kichik uchta shardan, shuningdek, qo‘l va boshqa detallarni ham qo‘shib yasaydilar. Bolalarni loy bo‘lagining mayda qismlarini cho‘zib chiqarishga, barmoq bilan chuqurcha hosil qilishga, buklashga, biriktirilgan qismini mahkam qilib yopishtirishga o‘rganadilar. Chimdib chnqarishga bolalar jo‘ja, qushlarni yasashda o‘rganadilar. Shu jarayonda bolalar predmetlarni, ularning qismlarini, shakl kattali jihatdan taqqoslashga o‘rganadilar. Masalan: baliqni loy yasashdan oldin tanasini oval shaklida yasab oladilar, so‘ng baliqning bir tomonini salgina cho‘zib va dumaloqlab, baliqning boshini, qarama-qarshi tomonini ko‘proq cho‘zib chiqarib, yapaloqlab, uning dumini yasaydilar, so‘zgichlarini chimdib chiqaradilar. Shuningdek bolalar loy bo‘lagini bir necha bo‘lakka bo‘lishga o‘rganadilar Masalan: Qushni yasashda yuqoridagilardan tashqari idishlar yasashga o‘rganadilar. Ular idishlarni yakka usulda: ya’ni yumaloqsimon va silidrsimon shakllarni barmoq bilan bosib chuqurcha hosil qilish, bandini esa alohida loy bo‘lagidan yoki asosiy loy bo‘lagidan cho‘zib chiqarib yasash mumkin. Bolalar olgan bilim va malakalarni o‘stirib mustahkamlaydilar. Bolalar bu kvartalda butun yil davomida o‘rgangan predmetlarini yasaydilar, shu bilan birga tarbiyachi bolalarni tipratikan, sichqon, meva solingan idishcha, qo‘ziqorin solingan savatcha kabilarni ham loydan yasashga o‘rgatib boradi. Butun yil davomida olib boriladigan mashg‘ulot asosan predmetli mavzu asosida olib boriladi va bu mashg‘ulotlar jarayonida bolalar boshlagan ishlarini oxiriga yetkazshga, mustaqil ishlashga, o‘z ishlarini yangi detallar bilan boyitib borishga o‘rganadilar.
Yuqorida aytib o‘tilgan loy bilan ishlash dasturini bolalar o‘zlashtirishlari uchun tarbiyachi turli xil metod va usullardan foydalanadi. Tarbiyachi guruxda yoki sayrda tevarak atrofda predmetlarni kuzatishni taklif etadi. Kuzatish va predmetni ko‘rib chiqish vaqtida bolalar dekaratsiya predmetning asosiy shakliga, uning qismlariga, tuzilishiga, bir-biriga nisbatan proporsiyasiga jalb etadi. Masalan: shuni ko‘zatishda uning tanasi boshining shakliga, dumining tekisligiga, boshi, gavdasiga tik joylashganligiga va boshqalarga jalb etadi. Shu bilan birga tarbiyachi bolalarning diqqatini predmet va hayvon, parrandalarning harakati natijasida gavda holatlari ham o‘zgarib turishini tushuntirib beradi. Bu guruxda tarbiyachi predmetni qo‘zg‘atishi va ko‘rib chiqishi vaqtida uni qo‘l barmoqlarining harakati bilan ko‘rsatib beradi va bolalardan ham shuni qat’iy talab qilishlari kerak, bu sensor tarbiyasiga ta’sir ko‘rsatadi. Bu guruhda yuqoridagi usullardan tashqari tarbiyachi ko‘rsatib, tushuntirib berish usulidan foydalanadi. Bu guruxda ko‘zatish ko‘rsatish qisman yoki to‘liq bo‘lshii mumkin. Shuningdek, mashg‘ulot boshqa ko‘zatishdan tashqari predmet yoki o‘yinchoqlarni tarbiyachi tomonidan yasalgan kichik haykaltaroshlik asarlaridan foydalanish mumkin. Shu bilan birgalikda tarbiyachi mashg‘ulot jarayonida o‘yin usulidan ham foydalanish mumkin. Masalan: qo‘g‘irchoq uchun shirinliklar va boshqalar.  Bolalarni mashg‘ulot jarayoniida qiziqishlarini saralash maqsadida tarbiyachi mashg‘ulot jarayonida yoki mashg‘ulotgacha loy ishiga mos keluvi she’r, topishmoq, qisqa ertaklar o‘qib berishi mumkin. Yasalayotgan ish yana ham obrazli qilish uchun stekdan foydalanish mumkin. Masalan: quyonning ko‘zini. Bu guruhda bolalar ixtiyoriy loy ishlarini ham uqtiradi. Bunda tarbiyachi savollar bilan bolalar yasaydigan mavzularni aniqlay oladi, ularni yasash usullarini eslab oladilar. So‘ng bolalarning o‘zlari ishga kirishadilar. Bolalarning mustaqil ishlari jarayonida tarbiyachi bolalarga maslahatlar, ko‘rsatmalar bilan yordamlashib boradi.
Katta guruhda loydan buyum yasashga o‘rgatish. Bola hayotining 5-chi yilida uning tevarak-atrof haqidagi  bilimlari, turmush tajribasi kengaya boradi. Uning qo‘l muskullari mustahkamlanib taraqqiy etadi. U ko‘l barmoqlari bilan nozik harakatlarni bajara oladigan bo‘ladi. Uning psixikasida ham sifat o‘zgarishi yuz beradi. Xotirasi o‘sadi, barqaror bo‘ladi, diqqat ham tobora barqaror bo‘ladi. Bolalar oldin predmetni yasashda uning qismlarini va qismlarning shakli, uning xususiyatlarini aniq tasavvur eta oladilar. Shu bilan birgalikda katta guruxda bolalar predmetlarni ko‘proq harakatda tasvirlashga harakat qiladilar. Bu guruhda bolalarni loy ishlariga o‘rgatishda quyidagi vazifalar turadi: predmet shaklini, proporsiyasini, uning to‘zilishini, harakterli detallarini va harakatini tasvir etish va boshqalardir. Bu guruhda dekorativ loy ishlari bo‘yaydi ish davom ettiriladi. Bolalar idishlar yasab, so‘ng uni bo‘yaydilar, dekorativ plstinkalar yasab ularni bezaydilar. Bu guruxda bolalar syujet mazmun asosida yashlaydilar. Texnik usullar ham bu guruxda murakkablashadi. O‘rta guruhda qismlardan yasashsa, katta guruxga kelib butun bir loy bo‘lagidan yasaydilar. Shu bilan birga stek bilpn ishlashga ham keng imkoniyat yoki o‘rin ajratiladi. Bu kvartalda bolalar dastavval o‘zlariga tanish bo‘lgan sodda predmetlarni yasaydilar. Ular loy bilan ishlashning ikki usuli: konstruktorlik va haykaltaroshlik usullaridan foydalanib, turli xil meva va sabzavotlar yasaydilar. Bodring, lavlagi, sabzi, olmaning ikki xil sorti. Bolalar shu ikki usulda odam; figurasini va hayvonlarni yasaydilar. Bu ishlarning mazmuni asosan hali o‘yinchoqlaridan olinadi. Masalan: Dimkovo ko‘g‘irchog‘i. Shu asosida bolalar asta-sekin ilashga o‘tadilar. Tarbiyachi bolalarni predmetning sifatlarini loydan tasvirlashga o‘rgatib boradi. Masalan: uzun, qisqa, ingichka, kalta, shuningdek, predmetlarni vertikal, tik holatda o‘rnatadilar, qismlarni mahkam biriktirishga, birlashtirilgan qismlarni silliqlashga o‘rganadilar. Bolalar asta-sekin o‘z ishlariga mazmun berishni keng tadbiq   etadilar, asosan bir butun loy bo‘lagidan haykaltaroshlik usulida yasaydilar. Masalan: mushuk, kuchuk, quyon va boshqalar. Ikkinchi yarim yillikda butun bir loy bo‘lagidan idishlar yasaydilar, so‘ng ularni bezaydilar, lentasimon usuli bilan.
Bolalarni tevarak-atrof haqidagi tasavvurlari kengayadi loy bo‘yicha bilim, malakani egallashgan bo‘ladi, ishlash ishlari yana ham sifatli bo‘ladi. Bolalar harakatdagi odam yoki hayvonlar figurasi mavzusida turli xil loy ishlarini bajaradilar. Masalan: raqsga tushayotgan petrushka, "Ikki qizg‘anchiq ayiq" ertagi asosida va boshqalar. Idishlar yasashda yangi usulni qo‘llaydilar. Bu idishning tagi disk ko‘rinishida bo‘lib, devori esa yassilangan loy bo‘lagidan iborat bo‘ladi. Bolalar o‘zlariga tanish texnik usullar yordamida turli narsalarni yasaydilar. Masalan: xo‘roz, tovuq, o‘rdak, jo‘ja va boshqalarni yasab, parrandalar formasi mazmunida ishlaydilar. Bu kvartalda bolalar ko‘proq natura asosida, ixtiyoriy loy ishlarini bajaradilar. Katta guruxda tarbiyachi loy mashg‘ulotini uyushtyarganda ko‘p metod va usullarni ko‘llaydi. Bu guruxda ham tarbiyachi dastavval predmetni yoki naturani kuzatib, ko‘rib chiqadilar. Uning shaklini, qismlarini, proporsiyasini. Bu guruxda ham bolalar predmetni barmoq harakatlari bilan ko‘rib chiqishlari mumkin. Agarda bolalar yasash usulini bilishsa, unda mustaqil yasaydilar, agarda bilishmasa, unda tarbiyachi qisman ko‘rsatib berishi mumkin, shuningdek, tarbiyachi bu guruhda ham bolalar bilan qo‘proq kuzatishlar olib boradi, badiiy adabiyotdan foydalanadi, rasm, haykaltaroshlik asarlari ustida ko‘zatishlar olib boradi. Savol-javoblar uyushtiradi, ko‘rsatmalar, maslahatlar beradi, bola juda qiynalsa, alohida loy bo‘lagida yasash usulini ko‘rsatib boradi, topishmoqlardan keng foydalanadi. Bolalar ishni tahlil qilish ham muhim usullardan hisoblanadi. Bolalar bilan taxlil, suhbat sifatida uyushtiriladi. Bolalar har biri chiqib ishni qandayligini, to‘g‘ri yasalaganmi, yasash usuli to‘g‘ri tanlanganmi, shakl to‘g‘ri berilganmi, qismlari, ularning proporsiyasini to‘g‘ri berilganmi, shular haqida so‘zlashadi. Tahlilni har xil formada uyushtirish mumkin: bolalar o‘z joyida o‘tirib, alohida bolani doskaga chiqarib, ishni sifatini tahlil qilishlari mumkin. O‘yin usulidan ham foydalanish mumkin.
Maktabga tayyorlov guruhda loydan buyum yasashga o‘rgatish.
Tayyorlov guruh bolalarinshg loy ishlari xilma-xil va qiziqarlidir. Bunga sabab bola ham jismoniy, ham fiziologik rivojlanadi. Bolalar predmetlarni formasini aniq tasviriy, proporsiyasini to‘g‘ri berishga o‘rganadilar, Bu gurux katta guruxga nisbatan bir bo‘lak loydan cho‘zib chiqarish usuli orqali ko‘proq ishlaydilar. Shuningdek, stekdan keng foydalanadilar. U bilan har xil operatsiyalar bajaradilar. Tayyorlov guruhda loy ishlarining o‘rgatish dasturi xilma-xil va murakkabdir. Bolalar predmetlarning shakllarini ko‘rib,  idrok etishga o‘rganadilar. Bu guruxda bolalar mustaqil ravishda tasviriyning texnik usullaridan keng va erkin foydalana olishlari kerak. Shuningdek, bolalar tasviriyning haykaltaroshlik usulidan keng foydalanadilar. Tarbiyachi bolalarning ijodiy aktivligini o‘stirib, ularni mustaqil ishlash uchun keng sharoit yaratib berib, ularni o‘zlarini mustaqil mavzu topib, tasviriy usullarini ham mustaqil o‘ylab topishga o‘rgatib boradi. Tarbiyachi bolalarni harakterli, shakldagi predmetlarni loydan yasashga taklif etadi. Masalan: sabzavot, mevalar. Agarda katta guruhda turli sabzavot va mevalarni loydan yasashga o‘rgatilsa, tayyorlov guruhda ancha murakkab vazifa topshiriladi. Masalan: turli xil shakldagi bir xil guruxga kiruvchi predmetlarni, olmaning ikki va bodringning bir necha turlari. Bu kvartalda bolalar o‘yinchoqni, haykaltaroshlik usullari asosida harakatdagi predmedlarni loydan yasashga o‘rganadilar. Masalan: bo‘ynini cho‘zib qichqirayotgan xo‘roz, koptok o‘ynayotgan mushukcha va boshqalar. Bundan tashqari bolalar bu kvartalda tasavvurlari asosyaia turli hayvonlarni yasaydilar. Shuningdek bolalar odam figurasini yasashda davom etadilar. Masalan: asosan Xamro buvi qo‘g‘irchog‘i. Bu Xamro buvi qo‘g‘irchoqlarini yangi texnik usul asosida yasaydilar, ya’ni boshi va tanalari alohida loy bo‘lagidan, yubkasini esa, alohida boshqa loy bo‘lagidan, loyni yassilab konussimon shakl asosida yasaydi. Bolalar o‘z tasavvurlari asosada mavzu bo‘yicha "Qiz bola yoki bola bayroqcha ko‘tarib ketyapti", "Bola maktabga ketyapti" ishlarni yasaydilar. Bolalar, ertak qahramonlarini yasaydilar: yalmog‘iz kampir, chipollino va boshqalar. Bunday ishlarni bajarish esa bolalarda ijodiy aktivlikni, mustaqillikni, tasvir etishning yangi vositalarlni o‘ylab topishga yordam beradi. Bolalar bu kvartalda butun bir loy bo‘lagidan yasash ustida izlanadi va dekorativ loy bo‘yicha keng imkoniyatlar yaratiladi. Masalan: asosan halq o‘yinchoqlari, idishlar, dekorativ plastinkalar yasaydilar. Tayyorlov guruhda bolalarni idishlarni yangi usulda yasaydilar. Bu idshlarni halqachalar hosil qilib yasash va stek yordamida loyni olib tashlash usulidir. Halqachalardan yasalishida, halqachalar  yasalib, ustma-ust qo‘yilib, bir-biriga mustahkam o‘rnatilib, so‘ng ichki va tashqi tomonidan ulangan qismlari tekislanib, silliqlanib chiniladi. Loyni stek bilan o‘yib olib tashlash usulida, chap qo‘l bilan silindrsimon, sharsimon formalardan o‘sha predmet ushlanib, o‘ng qo‘l stek bilan ichki qismidan loy olib tashlanadi. Masalan: halqachalar usulida, krujka, tog‘oracha, gullar uchun vaza, chashka, ikkinchi usul bilan: kuvshin, ko‘zachalarni, xumlarni, ya’ni dumaloq va silindrsimon predmetlar yasash mumkin. Bolalar jamoa loy ishlariga o‘rganadilar. Masalan: parrandalik fermasi, hayvonot bog‘i. Bular jarayonida bolalar bilan tasviriy va texnik vazifalar ham o‘tilishi shu bilan birga, tarbiyaviy harakterdagi vazifa ham ko‘proq hal etidadi, chunki jamoa loy yashlari bilan shug‘ullanganda, ularga yaxshi imkoniyat yaratib beriladn. Shuningdek bolalar tasavvurlari asosida, naturaga qarab loy ishlarini bajaradilar Bolalar loy bo‘yicha olgan bilim malakalari asosida ishlab o‘yinda foydalanish uchun turli xil predmetlarni yasaydilar. Masalan: vazalar, turli xil idishlar plastinkalar va boshqalar. Bu tayyorlov guruxda predmetni, mazmunli, dekorativ loy ishlarining turlari uyushtiriladi. Bularning barchasi ixtiyoriy ravishda ham uyushtirilishi mumkin. Bu guruhda tarbiyachi mashg‘ulotlar uyushtirganda, bolalar bilan birgalikda ko‘zatish va predmetlarni ko‘rib chiqish usulidan keng foydalanadi. Kuzatish va ko‘rib chiqish jarayonida tarbiyachi bolalar diqqatini predmetning shakliga, harakterli xususiyatyaga, holatiga tortadi. Ko‘zatish, ko‘rib chiqish vaqtida tarbiyachii bolalarga savollar bilan murojaat qiladi. Shuningdek bolalarga turli xil illyustrativ kitobchalar, rasmlar ko‘rsatib, birgalikda ko‘rib chiqish mumkin. Odam figurasini tasviriy ancha murakkab jarayoni hisoblanadi. Shuning uchun tarbiyachi bolalar bilan birgalikda turli xil qo‘g‘irchoqlarni sanitarka, kosmonavtni ko‘rib chiqadilar. Sayr vaqtida kuzatishlar uyushtiriladi. Predmetlarning harakat vaqtidagi vaziyatiga, holatiga bolalar diqqatini tortadi. o‘yinchoqni ko‘rib chiqish vaqtida bolalar diqqatini harakatning plastikligiga, unlng qaysi usul bilan yasalganligiga jalb etadi. Shuniigdek hali o‘yinchoqlari bilan yangidan tanishtirish maqsadida bolalar bilan o‘yinchoqlar magazini degan didaktik o‘yinlar uyushtiriladi. O‘yinchoqning xususiyati hakida so‘zlanadi. Idishlarni yasashda tarbiyachi bolalar diqqatini idishning shakliga qanday usullardan foydalanib yasash mumkinligi haqida so‘raladi. Halq amaliy dekorativ san’at mo‘zeyiga ekskursiyaga olib borishi mumkin. Bolalarni predmetli yoki mazmunli loy ishlaryaia o‘rgatishda, shuningdek badiiy adabiyotdan keng foydalanadi. Shunday asarlarni tanlab o‘qib berish kerakki, bolalar eshitib ularning tasvirlamoqchi bo‘lgan kahramonlari aniq ko‘z o‘ngida gavdalanadya. O‘qib berib bo‘lgach, bolalar bilan birga qaysi personajni yasashlari, haqida suhbatlashib oladilar. Bu guruxda ham o‘yin usullaridan foydalanadi. Masalan: bolalar turli xil idishlar yasashganda ustaxona o‘yinini uyushtirish mumkin, natijada bolalar qiziqish bilan ishlaydilar.


Nazorat uchun savollar:
1. Rasm chizishning bolalar rivojlanishidagi ahamiyati nimada namoyon bo‘ladi?
2. An’anaviy usulda rasm chizish jarayoni qanday bosqichlarda amalga oshiriladi?
3. Noan’anaviy rasm chizish usullariga misollar keltiring va ularning ahamiyatini tushuntiring.
4. Rasm chizish mashg‘ulotlarida tarbiyachining roli va vazifasi nimalardan iborat?
5. Rasm chizishga o‘rgatishda o‘yin elementlaridan foydalanish qanday natijalar beradi?
6. Applikatsiyaga o‘rgatishning asosiy maqsadini ayting.
7. Applikatsiya turlari haqida ma’lumot bering.
8.Applikatsiya ishini bajarishda ishlatiladigan kerakli asbob uskunalarga bo‘lgan talablar haqida ma’lumot bering.
9. Maktabgacha yoshdagi bolalarni tabiiy va tashlandiq materiallar bilan ishlashga o‘rgatishda mashg‘ulot tuzilmasiga izoh bering.
10. Plastilin, loy ishi, chinni xamir bilan ishlash  qaysiamaliy tasviriy san’atning turlari bilan bog‘liq?
11. Modellashtirishdagi  plastik materiallarni afzalliklari haqida ma’lumot bering.
12. Loy ishida qo‘llaniladigan usullar haqida so‘zlab bering.
13. Maktabgacha yoshdagi bolalarni loyishi mashg‘ulot tuzilmasiga izoh bering.



1-topshiriq, Venn diagrammasi bo’yicha fikringizni bildiring
An’anaviy  usulda rasm chizish            Noan’anaviy usulda rasm chizish




2-Topshiriq. “Frayer Model” – Tushunchani tahlil qilish modeili

3-Topshiriq. “Brainwriting” Metodi

	Kreativ usulda loy va plastilindan nimalar yasash mumkin?

	Kreativ usulda loy va plastilindan nimalar yasash mumkin?




4-topshiriq. Kichik guruhlarga bo’lingan holda turli xil usulda rasm chizish, applikatsiya va loy ishini bajaraing

